ming030890/wiki-yue-high-quality huggingface dataset:
魯賓·達里奧

菲力·魯賓·加西亞·沙米耶杜（聞名於魯賓·達里奧 (西班牙文讀音：[ruˈβen daˈɾi.o])，1867年1月18號—1916年2月6號）係個尼加拉瓜詩人。佢開闢咗拉丁美洲喺19世紀未蓬勃發展嘅Modernismo（西班牙文：Modernismo (literatura en español)）（現代主義）文學運動。達里奧喺20世紀嘅西班牙文文學同新聞工作仍然有好大嘅影響。佢更被喻為西班牙文王子同埋稱為modernismo之父。

生活
因為佢父母曼魯歐·加西亞同羅莎·沙米耶杜佢哋雙方嘅父母係表親，所以佢哋要得到神職人員批准，先結得婚。最後佢哋喺1866年4月6號喺尼加拉瓜利昂結婚。但係，因為曼魯歐不能自制嘅酗酒，羅莎決定離開魯歐去到馬塔帕城並喺嗰度生咗菲力·魯賓。之後佢哋夫妻二人和好並且生咗個女叫江迪丹·羅莎，不過江迪丹喺出世之後幾日就夭折咗。當羅莎搬去佢姨姨波娜丹·沙米耶杜嗰陣，呢段緍絪再一次破裂。過咗一排，羅莎同另外一個男人一齊，佢哋亦都搬咗去洪都拉斯嘅祖魯特卡。

魯賓·達里奧喺尼加拉瓜馬塔帕城出世。然佢喺浸禮中用嘅名，佢真正嘅姓係加西亞，不過佢父親嗰邊家族最為人所知嘅姓係達里奧。魯賓喺佢嘅自傳入面就解釋咗點解：
According to what some of the old people in that town of my childhood have referred to me, my great-grandfather had Darío as his nickname or first name. In this small town he was known by everyone as "Don Darío" and his entire family as the Daríos. It was in this way that his and all his family last name began to disappear to the point where my paternal great-grandmother already replaced it when she signed documents as Rita Darío; becoming patronymic and acquiring legal stand and validity since my father, who was a merchant, carried out all his businesses as Manuel Darío...喺我細個生活嗰座城市，啲老人家話達里奧或者係係我阿爺嘅花名同埋真名。喺呢座小城鎮入面，個個都叫佢"Don Darío"，而個家族就叫"Daríos"。所以佢哋都慢慢開始唔用佢哋本身個姓，而我嫲嫲喺簽名嗰陣都已經係簽緊"Rita Darío"。去到我爸爸嗰陣，呢個姓開始變成合法同認可，而乍亦都係用曼魯歐・達里奧(Manuel Darío)呢個名去做生意...
利昂嘅Catedral-basílica de la Asunción。魯賓·達里奧嘅童年就喺利昂渡過，而佢就正正葬咗喺呢間教堂。
達里奧細個喺利昂度長大，由佢媽媽嘅叔叔菲力同姨姨波娜丹湊大，佢亦都當佢哋係佢真正嘅父母。 （第一年返學嗰陣，佢成日都喺功課度寫菲力·魯賓·拉米雷斯（Félix Rubén Ramírez）做自己個名。佢好少同住喺洪都拉斯嘅媽媽，或者叫佢做「曼魯歐叔叔」嘅爸爸講嘢。雖然我哋[邊個？ ]唔好清楚佢早年嘅生活，但係有記錄指出當菲力・拉米雷斯喺1871年過身之後，佢哋家庭出現經濟問題，要考慮將達里奧送去裁縫度做學師仔。根據佢嘅傳記嘅作者耶德米羅·託利斯指出，佢喺1879到1880年間受耶穌會教育之前，喺利昂讀過幾間唔同嘅學校。 [未記出處或冇根據]
佢係一個早熟讀者，好細個就識字（佢話佢3歲已經識字)，佢之後亦都開始咗寫詩。佢第一次發表詩就係就係佢1879年佢13歲喺報紙刊登嘅一首十四行詩。1880年7月26號，佢喺El Termómetro日報(Rivas)上面發表咗一首挽詩：Una lágrima。唔使一陣，佢就喺利昂一本文學雜誌 El Ensayo以「細路詩人」嘅身份得到大眾嘅注意。根據Teodosio Fernández，佢初初開始寫嘅詩都係受到當代西班牙文詩人José Zorrilla, Ramón de Campoamor, Gaspar Núñez de Arce and Ventura de la Vega等人影響。好似佢喺1881年所寫嘅文章El jesuita咁，呢個時候嘅寫作都反映出對羅馬天主教干涉下帶有敵意嘅自由主義傾向。對佢政治取向影向最大嘅，就係厄瓜多爾人Juan Montalvo，而佢第一篇新聞寫作就係模仿佢所寫。
大概喺1881年12月，佢搬咗去首都馬拉瓜。有啲自由派政客認為，以佢嘅天賦，佢應該攞去公費資助去歐洲留學。
不過，因為佢詩入面嘅反教權色彩，保守派嘅議會長Pedro Joaquín Chamorro Alfaro並唔同意呢個提議。最後，佢可以喺尼加拉瓜嘅格拉納達讀書，不過佢就㨂咗喺馬拉瓜讀，而佢都繼續喺馬拉瓜從事新聞工作，喺El Ferrocarril同埋El Porvenir de Nicaragua兩份報紙做嘢。佢喺馬拉瓜鍾意咗一個11歲嘅女仔Rosario Emelina Murillo，更加想同佢結婚。1882年9月，因為佢朋友寫咗份請願書去阻住佢結婚，佢去咗薩爾瓦多旅行。[未記出處或冇根據]
形式科學

形式科學（粵音：jing4 sik1 fo1 hok6；英文：formal science）係指研究形式語言嘅科學領域，例子有數學同邏輯學。
迪士尼世界

迪士尼世界 （英文：Disney World），全名係和路迪士尼世界度假村（英文：Walt Disney World Resort）係一個喺美國佛羅里達州嘅主題公園系列，距離奧蘭多大概20英里（32公里）。個主題公園屬於迪士尼旗下，最先喺1971年開門，到依家覆蓋嘅範圍超過25,000英畝（100平方公里），其中一半係已經開發咗。成個迪士尼世界入面，總共有4個主題公園、2個水上樂園、19間酒店、4個哥爾夫球場、同埋唔同嘅商場同餐廳嘅地方。

歷史
喺1955年，迪士尼喺加州安納翰開咗第一個迪士尼樂園。到60年代，和路迪士尼想喺佛羅里達州開多個公園，因為加州嗰個冇乜擴展嘅空間。其中，迪士尼想創立一個「明日世界實驗原型社區」（英文：Experimental Prototype Community of Tomorrow；簡稱 EPCOT），嚟做一個規劃城市嘅實驗。不過，迪士尼喺1966年就過咗身，當時仲喺計劃階段。喺佢死咗之後，間公司唔肯定應唔應該繼續呢個計劃；雖然佢阿哥（萊迪士尼）好要求繼續佢細佬死前嘅願望，不過到1967年開始起嘅時候，都係起返一個正常嘅主題公園，冇實現到呢個規劃城嘅概念。喺1971年，神奇王國起好同開門，跟住到1982年開埋EPCOT；1989年開荷里活工作室，最後喺1998年開動物王國。

影響
喺2018年，迪士尼世界城為咗全世界最受歡迎嘅旅遊勝地，每年有超過5,800萬人參觀。佢亦都係美國最大嘅僱主，亦係迪士尼公司同埋美國文化舉世聞名嘅象徵。
彭定康

彭定康 男爵（英文：Christopher Francis Patten, Baron Patten of Barnes，成為香港總督前嘅譯名係柏藤，1944年5月12號—）係英國保守黨政治人，曾經做過環境部長、保守黨主席同埋最後一任香港總督。香港人一般稱呼佢做「肥彭」。與衛奕信僅兩位在世的前港督之一。

政治生涯
1966年，加入英國保守黨研究部，到咗1974年做埋呢個部門嘅主管。
喺1979年大選，彭定康幫英國保守黨寫咗唔少競選宣言，佢自己亦當選做巴斯選區嘅下議院議員。
1989年7月，彭定康首次晉身內閣，出任環境大臣。
1990年11月，接替戴卓爾夫人做英國首相嘅馬卓安（Sir John Major）委任彭定康做蘭卡斯特公爵領地總裁兼保守黨主席。英國保守黨喺彭定康做緊保守黨主席嗰陣時，意外贏到1992年大選。不過，佢自己就喺呢次選舉輸俾對手，無咗巴斯選區嘅下議院議席，從此退出下議院。
1992年，馬卓安委任彭定康做第28任港督，直至香港主權移交。彭定康喺呢一年10月，發表任內第一份施政報告，報告提出政改方案，建議1995年嘅最後一屆香港立法局選舉大幅增加直選議席，取消所有委任議席，又新增九個功能組別（簡稱「新九組」），令所有在職人士都有資格投票（變相令呢九個議席成為直選議席）。搞到中國政府非常嬲，當時嘅港澳辦主任魯平更大鬧彭定康係「千古罪人」。佢嘅政改方案喺1994年6月30號得到立法局通過，並喺1995年香港立法局選舉落實。而北京就表明放棄「直通車」（原本中英雙方協議最後一屆立法局議員可以全部過渡成為特區第一屆立法會議員嘅安排），唔會畀呢一批立法局議員過渡到特區第一屆立法會，而係成立臨時立法會（簡稱臨立會），用嚟喺香港主權移交之後，第一屆特區立法會成立之前，可以通過晒一啲特區成立時「必不可少」嘅法律。而彭定康自宣佈政改方案以後，任內亦再冇同中共領導人會面。
卸任港督以後，喺2000年至2004年做歐盟外交事務專員，2005年封為英國終身貴族，晉身上議院，封號巴恩斯男爵。
另外，彭定康喺1999年獲聘任做紐卡素大學校監，2003年又選做牛津大學校監。2012年6月20號，佢就以牛津大學校監身份，親自向緬甸反對派領袖昂山素姬頒授榮譽博士學位（個學位應該喺1993年畀昂山素姬，但係嗰陣時昂山素姬畀緬甸軍政府軟禁緊）。
因應香港局勢一直惡化同埋中共干預香港事務，閹割香港民主制度等事宜，佢不時公開發聲批評北京政府，又要求英國對香港人給予更多嘅支持。

喜好
佢鍾意食蛋撻。
東京迪士尼樂園

東京迪士尼樂園（英文：Tokyo Disneyland；日文：東京ディズニーランド）喺日本千葉縣浦安市，就近東京。佢喺東京迪士尼度假區裏面，兩個主題樂園之一。樂園響1983年4月15號開幕，係美國以外，第一個迪士尼樂園。樂園分做七個主題園區，風格各有不同，分別係世界市集、探險樂園、西部樂園、明日樂園、卡通城、動物天地同埋夢幻樂園。東京迪士尼曾經係全世界遊客最多嘅主題樂園。
佢雖然以東京命名，但實際響隔籬嘅千葉縣。東京迪士尼樂園並唔屬於Walt Disney，係由東京政府自己起。

開放時間
東京迪士尼樂園營業時間唔固定，會跟季節同禮拜幾而唔同，去之前都要睇官方網站行事曆。之不過，大部分時間，都係朝早九點開，若果撞啱假期或者旺季，會開早啲到八點半，甚至八點開。而閂門時間，九成九都都響夜晚十點，但特殊節日，好似西曆大除夕同平安夜咁，就會延長。
園區休息日都係唔定，要睇官方網站。

門票
東京迪士尼有好多種飛，若果單去一個樂園，通常買一日票，單日票券只限玩一個樂園。若果重要去海洋迪士尼，多數買兩日或多日飛（護照）比較化算。另外，樂園亦有星光票，比一般票券平約莫1100日圓，但一定要響下晝三點後先可以入場，若果要玩晒成個樂園，時間好緊迫。重有隻假日唔玩得嘅夜間票券，要俟晚6點後入場，同埋冬季夜間護照，要俟晚五點後入場，有特定日子先用得。東京迪士尼，四歲以下係免費嘅。
翠絲

《翠絲》（英文：Tracey），係2018年上畫嘅港產片，由姜皓文、黃河、袁富華、余香凝、吳肇軒、惠英紅主演，李駿碩執導。故仔主要係講男主角變性做女人嘅心路歷程。
袁富華同惠英紅憑呢套戲分別入圍第55屆金馬獎最佳男、女配角提名，最後袁富華更成功攞到獎。
洋腸

洋腸原意係西洋出產嘅肉腸，而家經常被借喻指洋人條脧，或者男洋人。食洋腸指唐人幫洋人含𡳞，或者唐人以男洋人作愛情伴侶或／及性伴侶。

雜項
ViuTV節目《肥美人》參加者刑洋陽嘅花名亦係「洋腸」。

提示
「洋腸」一詞語氣頗粗俗。
「洋腸」只用於性成熟者。
何佩婷

何佩婷（1996年8月6號—），藝名何佩（HOPUI），係香港女歌手及YouTuber，曾經同小薯茄成員吳冰合作。佢2021年參予ViuTV搞嘅真人騷選秀《全民造星IV》，60強止步。佢2022年正式喺樂壇出道，推出頭一隻派台歌《Unknown》。

軼事
何佩嘅歌迷叫做「何粉」（音「可」粉），歌迷會叫做「何佩餃餃鎮」，個名源於何佩本人好鍾意食餃子，「何粉」就喺群組入面抛出各種以「餃」為主嘅名，最後何佩本人揀咗呢個名。應援顏色係天藍色。
皆因何佩婷同MIRROR成員陳卓賢撞樣，所以畀人叫做「女版Ian」，但佢本人對呢個稱呼不置可否。

語錄
「何佩係何佩，唔係其他人嘅影子」
「一個人，也可以哼唱；剩下一個人，還有最後的信仰。」
槍擊案

槍擊案係一種因為用槍發生暴力而引致嘅事件，一般都係針對一個或者一班人。槍擊唔一定係屬於犯罪，例如當係有自衛嘅需要。如果係殺人（包括誤殺同謀殺），就要視乎情況。仲有，準軍事組織嘅個別行動，都可以係屬於槍擊案。
根據 GunPolicy.org，世界上有大約8.75億支槍，其中有 3/4 都係由平民控制住。喺所有槍之中，有大約48%係喺美國，係全世界擁有槍嘅比例最高嘅國家。喺2013年，槍擊案造成大約18萬人死，同1990年嘅12.8萬人相比；另外仲有4.7萬人係因為槍擊意外而死。
唔同國家同地區嘅槍擊案嚴重程度都唔一樣。槍擊率最低可以係日本同新加坡（每10萬人有0.03-0.04人），而最高就係洪都拉斯同危地馬拉（每10萬人有59-67人）。一般槍擊案最嚴重嘅地方都係比較窮嘅地區，特別係拉丁美洲嘅國家。
根據聯合國，小型槍械包含咗所有殺人案嘅大約一半，而每年由槍擊案而死嘅人，比二戰期間嘅兩次原子彈爆炸仲要多：大約每日1,000人因為槍擊案而死。
自衛

自衛，亦會叫做自我防衛，係一個保護自己嘅人身安全嘅手法。喺好多地方，如果一個人係喺自衛嘅情況底下，而需要用到武力，都會係屬於正當原因同埋受到法律保障。
基施紐

基施紐（羅馬尼亞文：Chişinău）係摩爾多瓦首都，2019年人口有約莫64萬。
頓涅茨克人民共和國

頓涅茨克人民共和國（俄文：Донецкая народная республика，拉丁化：Donetskaya narodnaya respublika），係俄羅斯主張嘅自治共和國，一般受國際社會拒絕，公認做烏克蘭嘅領土。

歷史
響2014年，東烏克蘭嘅頓涅茨克州有親俄嘅武裝分子發動叛亂，喺俄羅斯操縱下霸佔頓涅茨克城嘅行政大樓。之後，佢哋宣布成立「頓涅茨克人民共和國」，名義上係獨立國家，但係實際上係俄羅斯嘅傀儡政權。
2022年2月21號，俄羅斯正式承認頓涅茨克人民共和國。3日之後，俄羅斯入侵烏克蘭，而頓國有份幫俄羅斯打烏克蘭。2022年9月底，俄羅斯執行咗有高度選舉舞弊嘅所謂選舉，正式將頓國吞并入俄羅斯。聯合國大會通過咗議案，視吞併為非法，並要求俄方“立即完全撤退”。
頓涅茨克人民共和國一直都由不同嘅人權組織批評，完全漠視當地人民嘅基本人權，仲會綁架同殺死親烏居民。頓涅茨克人民共和國嘅地位唔但止冇受國際社會承認，仲畀烏克蘭當局列為恐怖主義組織。

擊落民航客機
内文：馬來西亞航空17號班機失事
2014年7月17號，馬來西亞航空一架波音777由荷蘭阿姆斯特丹史希浦機場飛去馬來西亞吉隆坡國際機場期間，喺烏克蘭頓涅茨克州距離俄羅斯邊界約莫40公里嘅上空畀俄羅斯同頓涅茨克人民共和國攞地對空導彈（中文：地對空導彈）打落嚟，飛機內283個搭客同15個機組人員死晒。國際社會都嚴厲譴責俄羅斯同頓涅茨克人民共和國攻擊民航客機嘅恐怖主義行為。

支持香港黑警
2019年10月7號，香港反送中運動期間，頓涅茨克人民共和國士兵公開支持大肆濫用暴力侵犯人權嘅香港黑警，仲話佢哋係「工作兄弟」。
華拉度列

華拉度列（西班牙文：Valladolid）係西班牙卡斯迪拿萊昂自治區首府，2022年人口有29萬幾人。
利昂

利昂（西班牙文：León），又譯萊昂，係西班牙卡斯提亞與利昂一座城，利昂省首府，住13萬人。
葉巧琳

葉巧琳（Mischa Ip，1984年11月26號—），前名葉泠，係香港女歌手，組合樂遊團嘅主音。

簡歷
葉巧琳喺香港演藝學院畢業，主修音樂，2012年同人合組組合樂遊團，參加索尼音樂娛樂香港嘅比賽攞冠軍，2013年成個組合簽約加盟。到2015年佢再用個人身份出道。
葉巧琳2020年參加ViuTV選秀節目《全民造星III》，成功以大熱姿態打入十強。佢喺總決賽演繹兩首個人單曲，包括《二人份》Demo英文版同埋為比賽而寫嘅派台新歌《浸浴》，最後評判同觀眾名次分別係第五同第六，總成績第五名。
Vercetti Regular

Vercetti Regular，簡稱 Vercetti，係一套免費嘅冇腳字字款，由希臘雅典嘅 Filippos Fragkogiannis 同俄國聖彼得堡嘅 Richard Mandona 設計，2022年推出；授權條款用咗2020年推出嘅 Licence Amicale（友好許可證）。
呢套字款採用嘅主要係古典體嘅設計，但係加入咗幾何設計元素。設計師喺製作 Vercetti 嗰陣亦用咗一隻叫 MgOpen Moderna 嘅早期開源字體。
套字體有326個字形，包括數字、符號、標點符號和變音符號，可以用喺好多用拉丁字母的語言。可以下載嘅格式包括 OTF、TTF、WOFF 同 WOFF2。
濁軟顎擦音

濁軟顎擦音係喺口頭語言使用嘅一種輔音，對應嘅國際音標符號係⟨ɣ⟩，X-SAMPA符號係⟨G⟩。
終曲

終曲（意大利文：coda），喺流行音樂叫尾奏（英文：outro，粵拼：粵化口語音：au1 trou6），係指一段用嚟幫一首音樂或者一段樂章收尾嘅段落。
主導樂想

主導樂想（粵拼：zyu2 dou6 ok6 soeng2；德文：Leitmotif）係樂想嘅一種。一段主導樂想會係同某個角色、地點或者主題一齊出現嘅樂想。呢種做法喺電影同歌劇等嘅媒體嘅配樂當中成日見到，即係例如套戲嘅配樂入面有一段，嗰段音符硬係會喺某個角色出場嗰陣跟住出現，令觀眾將嗰段音符同個角色聯想埋一齊。

例子
遊戲設計師同埋作曲家托比·霍士喺佢做嘅遊戲Undertale同埋Deltarune入面，好經常會用到主導樂想嚟將每一個角色同埋嗰個角色嘅風格勾連喺埋一齊。
九龍巴士213M線

九龍巴士213M線係香港九龍巴士一條來往安泰邨同藍田站嘅循環巴士線，途經寶琳路、秀茂坪道、將軍澳道呢啲地方。
佢服務時間由朝早5點到凌晨2點，長21個鐘，服務時間僅次於城巴5B線，同時佢係服務安達臣道發展區頭一條專營巴士路線。
佢另有朝早特別班次九龍巴士213S線，循環來往觀塘安達邨同藍田站。

歷史
2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中4條打算公開招標決定營辦公司，包括呢條線。2016年運輸署宣佈，招標嗰4條線都由九巴投到。呢條線編號定做213M。
2016年6月4號：213M線開辦，嗰時係來往安達邨同藍田站嘅循環線。
2017年6月29號：路線延至新入伙嘅安泰邨，總站喺安泰商場對開。另外加開朝早特別班次213S，路線同213M開辦嗰時一樣。

行車路線
213M線經：安秀道（北行）、迴旋處、安秀道（南行）、安達巴士總站、安秀道（南行）、寶琳路、秀茂坪道、將軍澳道、鯉魚門道、啟田道迴旋處（掉頭）、鯉魚門道、將軍澳道、秀茂坪道、寶琳路、安秀道、安翠街同安秀道
213S線經：安秀道、寶琳路、秀茂坪道、將軍澳道、鯉魚門道、啟田道迴旋處（掉頭）、鯉魚門道、將軍澳道、秀茂坪道、寶琳路、安秀道、安翠街同安秀道。
意大利甲組足球聯賽

意大利甲組足球聯賽（Serie A，簡稱意甲）係意大利而家嘅頂級足球聯賽。

參賽隊伍
2024–25年意大利甲組足球聯賽一共有20支球隊角逐。
安達巴士總站

九巴公司安達巴士總站（英文：On Tat Bus Terminus）係香港一個巴士總  站，喺九龍觀塘區大上托安秀道安達邨安達商場南翼（智達樓、禮達樓、善達樓、仁達樓基座）對出，目前有2條巴士路線以此站作總站，11條巴士路線  會途經此站。
此站是一個露天長條形停車灣的巴士總站。
配合安達邨入伙，九龍巴士213M線喺2016年6月4號投入服務，呢個站同日啟用。

歷史
安達邨是安達臣道發展區首個公共屋邨，工程時名稱為「安達臣道公屋發展項目地盤D」及「安達臣道公屋發展項目地盤E 第一及第二期」，於2015年2月命名為安達邨，共有11座住宅樓宇，提供9,356個出租公屋單位，可容納逾23,400人居住。
在規劃屋邨時，第一至四座基座為附設停車場與購物商場的兩層高平台，名為「安達商場」，並於商場南翼對出安秀道一段分隔道路內的停車灣規劃為巴士總站，設有4個站位。
面對安達邨全面入伙後居民的交通需求，當局於2015年1月公佈《安達臣道公共房屋發展計劃公共運輸服務的建議安排》，當中建議開辦六條全新巴士路線，其中九巴213X線（由13X線增派巴士開辦的支線）及兩條公開招標的巴士路線（安達臣道發展區↺藍田鐵路站，編號為213M，及安達臣道發展區↔筲箕灣，編號為613）計劃於開辦初期以此站為總站，而九巴213D線（由13D線增派巴士開辦的支線）及另外兩條公開招標的巴士路線（油塘↔長沙灣（甘泉街），編號為214，及中秀茂坪↔大圍鐵路站的路線，編號為88）亦擬途經此總站。
運輸署於2016年1月公布，九巴投得上述公開招標之路線的經營權。
屋邨亦設有小巴總站提供專綫小巴服務，設有兩條新路線分別循環來往淘大花園及九龍灣（常怡道）。
其中往返淘大花園的專綫小巴路線89A，率先於2016年5月29日起投入服務，往牛頭角方向途經此總站對開的一段安秀道南行但不設站，並成為安達臣道發展區首項公共交通服務。
安達邨首批三座住宅大廈於2016年6月中開始入伙，安達臣道發展區首條巴士路線213M於6月4日率先投入服務，循環往返藍田站，安達巴士總站亦隨之而啟用；
九巴213X線接著於7月30日投入服務，循環來往尖沙咀，成為第二條以此站為總站的巴士路線。
到了8月，兩條服務安達邨的新巴士路線接踵而來，九巴214線先於8月13日投入服務，來往油塘及長沙灣（甘泉街），往油塘方向停靠此站，是首條以此站為中途站的巴士路線；
九巴213D線緊接於8月27日投入服務，循環來往中秀茂坪及旺角，往中秀茂坪方向停靠此站。
踏入2017年，過海隧道路線與新界路線網絡擴展至安達邨，613線於4月18日投入服務，來往此站及筲箕灣，途經藍田、油塘、北角、鰂魚涌與西灣河。
九巴290X線於6月19日增設下午繁忙時間回程服務，由荃灣西站經安達邨總站前往將軍澳日出康城，成為首條服務安達邨的新界路線。
途經沙田市中心的九巴88線於2017年7月9日投入服務，來往中秀茂坪及大圍站，往中秀茂坪方向在此站設站。
原有以此為總站的213M線，於2017年6月29日延長至安泰邨，往藍田站方向維持途經此站；
同時於早上繁忙時間開辦短程輔助線213S，循環來往此站及藍田站。
其後613及213X亦先後於7月15日及8月13日由此站延長至安泰（西）及安泰（南），自此此站一度只餘下只在星期一至五早上繁忙時間服務的213S線作為總站，其餘服務安達臣道發展區的路線只作為中途站，因此自同年10月起改稱「安達邨」；
惟213S於九巴網站上的資料仍作「安達總站」（On Tat Bus Terminus），至於報站系統則一度仍使用「安達巴士總站」，未有同時更新；
2019年1月14日，九巴213A線投入服務，於星期一至五早上繁忙時間由此站單向往彩虹站，於九巴網站上的資料跟隨中途站路線使用「安達邨」。
2019年3月25日，九巴213B線投入服務，於星期一至五早上繁忙時間經此站前往觀塘（協和街）。

路線
巴士站為一條雙坑車道，設有4個登車處和1個落客站，每個登車處設有候車亭及座椅。

相關事件
交通意外：
2020年3月31日：早上近11時，一輛行走214線往油塘方向的九巴Enviro500 MMC在此站撞倒一名橫過馬路的男子，男子受傷送院。

參考資料
第3164號公告：〈道路交通 (交通管制) 規例 (第374章)--觀塘安達邨巴士總站禁區〉，香港特別行政區政府憲報第20卷第22期，2016年6月3日。
香港特別行政區政府房屋署、香港房屋委員會，〈施工地盤位置〉。
香港政府新聞處，〈張炳良視察安達臣道建築地盤〉［新聞稿］，2015年4月24日。
〈安達臣道公共房屋發展計劃概念規劃草圖〉，觀塘區議會，2010年9月7日。
〈安達邨3月入伙 九巴中標經營4條巴士線〉，《香港獨立媒體》，2016年1月15日。
〈運輸處信件：九巴投得安達臣區的路線詳情及新線開辦期〉，hkitalk.net
〈安達臣道公共房屋發展計劃公共運輸服務的建議安排〉，觀塘區議會交通及運輸委員會文件08/2015號。
香港特別行政區政府，〈安達邨首批居民入伙〉［新聞公報］，2016年6月29日。
香港特別行政區政府運輸署，〈開辦九巴路線第88號(中秀茂坪-大圍鐵路站)〉［交通通告］，2017年7月6日。
九龍巴士（一九三三）有限公司，〈九巴開辦全新88特快服務〉［新聞稿］，2017年7月6日。
〈男子被九巴撞傷　頭部撼爆大銀幕一度昏迷〉，《東方日報》，2020年3月31日。
九龍巴士213X線

九龍巴士213X線係香港九龍市區嘅一條日間循環巴士路線，來往安達同尖沙咀，回程途經佐敦。
呢條線係13X線嘅輔助特快班次，唔經秀明道、曉光街、啟業邨同麗晶花園。

巴士線的歷史
2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中1條係運輸署建議九巴開嘅13X支線，由安達臣道發展區開出，經秀茂坪道、啟祥道，特快直達尖沙咀，路線編號係213X。當局預計搭呢條線來往寶達邨、秀茂坪、樂華邨到尖沙咀會比搭13X線快，有望舒緩秀明道同曉光街一帶居民搭13X線出現上車難嘅問題。
2016年7月30號：213X線投入服務。

行車路 線
213X線走線圖
安達開經：安秀道、寶琳路、秀茂坪道、協和街、康寧道、振華道、牛頭角巴士總站、佐敦谷北道、牛頭角道、啟祥道、啟福道、啟德隧道（啟隧）、東九龍走廊、漆咸道北、漆咸道南、梳士巴利道、彌敦道、加士居道、漆咸道南、漆咸道北、東九龍走廊、啟德隧道（啟隧） 、 啟福道、啟祥道、牛頭角道、  振華道、康寧道、協和街、秀茂坪道、寶琳路、安秀道、安翠街同安秀道。

用車
呢條線名義上無固定用車，但實際上固定用車係由13X（字軌係10-13、20-21、S04）抽調7架車行，依家用7架亞歷山大丹尼士Enviro 500 MMC 12米雙層冷氣巴士，都屬將軍澳車廠。
盧甘斯克

盧漢斯克（烏克蘭文：Луганськ），多數會跟俄文譯做盧甘斯克，係烏克蘭盧甘斯克州首府，人口約莫43萬。而家係親俄分子建立嘅盧甘斯克人民共和國嘅首都。

早年
喺1797年，英國商人 Charles Gascoigne 受到俄羅斯帝國嘅邀請，去到俄國唔同地方去開工廠，其中包括盧甘斯克城。喺之後嘅時間，當地嘅工廠繼續發展，特別係拿破崙戰爭同埋克里米亞戰爭期間。到1882年，盧甘斯克城正式成立；喺1897年嘅人口普查，盧甘斯克人口有2萬人，其中差唔多7成係俄羅斯人。

蘇聯
喺1917年俄國革命爆發，而之後嘅俄國內戰亦成為戰火嘅重地：個城市曾經分別由一戰同盟國、俄國白軍、烏克蘭人民共和國、同埋蘇聯紅軍控制過。到1920年，蘇聯打贏咗，而盧甘斯克就成為咗烏克蘭加盟國嘅城市，喺重建之後做咗重要嘅工業城。到1935年，個城市改咗名做「伏羅希洛夫格勒」（俄文：Ворошиловград，拉丁化：Voroshilovgrad）。同時，好多烏克蘭人由鄉村搬咗去盧甘斯克打工，令烏克蘭人成為佔人口嘅6成。
到1941年，納粹德軍發動巴巴羅薩行動入侵蘇聯，伏羅希洛夫格勒做咗前線範圍。1942年7月，德軍曾經控制過個城，不過到1943年2月就已經輸返畀蘇聯紅軍。
到戰後，個城市再一次重建，而喺工業化嘅過程帶咗好多俄羅斯人去個城度，令佢同烏克蘭人嘅比例大概一半半。到1958年，個城市改返名做「盧甘斯克」。

烏克蘭
喺1989年蘇聯解體，盧甘斯克經過喺獨立公投度贊成《烏克蘭獨立宣言》之後，成為烏克蘭嘅一部分。喺1994年，頓巴斯地區，包括盧甘斯克，投票贊成俄文變成官方語言，同烏克蘭文並排。隨住工業開始衰落，當地人口開始跌，由1992年嘅50萬跌到2014年得42萬。

俄烏戰爭
内文：俄烏戰爭
喺2014年4月，親俄嘅武裝分子控制咗城市嘅行政大樓，跟住宣佈成立「盧甘斯克人民共和國」，令頓巴斯戰爭爆發。到8月，烏克蘭嘅軍隊開始包圍個城，不過到9月就撤退，由親俄方面控制返。喺打仗期間，有超過300位平民因為戰火嘅關係而死。
喺2017年11月，城市入面有發生內部權力鬥爭，兩個親俄嘅政治人都想爭上位，要隔籬嘅頓涅茨克人民共和國派軍去平息。最後，當地揾咗第三者嚟做阿頭。
喺2022年9月，喺俄羅斯入侵烏克蘭嗰陣，俄羅斯總統普京簽咗法令，正式將盧甘斯克人民共和國、頓涅茨克人民共和國、扎波羅熱州、同埋赫爾松州合併入俄國領土，包括埋盧甘斯克城。不過，呢次合併喺國際法度係非法，所以國際社會都唔承認佢，仍然屬於烏克蘭領土。
法令

法令（英文：decree）係一種法律上嘅宣告，通常都係由國家元首、法官、或者君主根據某一啲程序而發佈出嚟。法令一般都係受到憲法、議會、習慣法、或者政府其他部門所規限住。
波斯輪

波斯輪，鐵行郵輪之一，船籍英國。一九〇〇年蘇格蘭造，長一百五十二米三，闊十六米六，深七米半，噸位七千九五十一，行速每小時卅三千米。
一九一五年，民國四年十二月卅號，正值第一次世界大戰，條船行到地中海，近希臘嗰頭，就畀德國潛艇射魚雷打中鍋爐房爆炸，因而擊沉。沉沒短短五分十分，好多人來唔切走。船上五百一十九人，死咗三百四十三人。本來全船有十六隻救生艇，理應夠晒有餘。然而死咁多人，皆因得船一邊救生艇落到水，得四隻。
事後德國否認炸沉。當時國際海事法話就算交戰，祇要掛中立旗，可以上船查，但唔可炸船，除非可以確保船員搭客安全。今次德國完全無準備救人。炸之前更無警告。
當時有幾艘船行過，怕唔安全，都唔敢救生還者。咁好彩有艘寧州輪，同埋英國掃雷艦馬勞，救咗部份生還者。
船上大量珠寶黃金，印度富商要送去印度，而佢自己馬些路就落咗船。二〇〇三年喺萬呎深海底有少少打撈，撈咗金庫，執到啲寶石，及後製成紀念品出售。
陳百強

陳百強（粵拼：can4 baak3 koeng4；英文：Danny Chan，1958年9月7號—1993年10月25號），係香港樂壇一位已故嘅知名男歌手及演員，佢喺1992年突然昏迷不醒，之後於1993年逝世。

生平
陳百強係1954年9月7號係薄扶林瑪麗醫院出世,佢老竇陳鵬飛係金寶鐘錶行老世,佢阿媽姚玉梅係二房，陳百強出身係中產階層嘅家庭之中,陳百強佢係二房嘅獨生子，他有同父異母共有三位哥哥、一位姐姐、一位細佬。
陳百強曾經係聖保羅男女中學附屬小學、聖保羅男女中學就讀,

冒起
陳百強未入行已經畀人知道有潛質。1977年參加【山葉電子琴大賽】得冠軍，同年，佢作首《Rocky Road》奪得【香港流行歌曲創作比賽】季軍。之後加入百代唱片公司，1979年推出第一張唱片《First Love》，裏面一曲《眼淚為妳流》令佢一炮而紅。1980年陳百強憑《突破》同《喝采》兩套片，再加埋兩套戲主題曲，令到佢好受年青人歡迎。1980年代初達到高峰。之後改簽華納唱片公司，出過唔少作品，有唔少係鄭國江作詞。早期作品就有《等》、《幾分鐘的約會》、《偏偏喜歡你》、《今宵多珍重》等等。1985年佢又簽DMI，一間百代同潘迪生合股公司，之後出咗幾張好掂嘅唱片。去到1980年代尾，佢又返返去華納。

昏迷同埋死
1992年5月18號，陳百強被發現因為用酒送安眠藥，導致腦神經系統受損而昏迷，被送到瑪麗醫院救治。喺醫院昏迷17個月後，喺1993年10月25號因為逐漸性腦衰竭而不治，享年35歲。喺香港殯儀館出殯後，遺體葬喺將軍澳華人永遠墳場第15段。
公共運輸交匯處

公共運輸交匯處（英文：Transport Hub），又可以叫運輸樞紐，係一個唔同運輸模式嘅轉折站，可以係運乘客或者貨都得。最常見嘅公共交通交匯處包括火車站、地鐵站、巴士站、電車站、機場、同埋碼頭。如果係貨嘅話，最常見就係貨櫃碼頭、機場、港口、同貨倉。

歷史
歷史上，好多運輸服務都會有交匯服務，例如以前搭飛機，因為科技冇咁先進，去某一個遠些嘅地方要停幾次，嗰些中途嘅機場就可以計做交匯站。好多美國航空公司，例如聯合航空、美國航空、達美航空、同泛美航空等等，都有呢種服務。
喺1955年，達美航空開始用樞紐系統，將好多嘅航班都由亞特蘭大機場出發。到70年代，聯邦快遞亦都開始用呢個系統，將好多嘅貨都經過孟菲斯嘅機場。自從美國政府喺1978年攞走咗好多對航空公司嘅管制，佢哋好多都用咗呢個樞紐系統。

公共交通
喺多倫多，Finch 站接通咗城市好多條巴士同火車綫
喺城市入面，最普遍嘅運輸交匯處包括巴士站、火車站、同地鐵站等等，佢哋同時亦都係可以喺唔同運輸方法之間去轉。一般經過呢些交匯站都係麻煩過直接去，因為要轉唔同嘅模式，先可以去到目的地。

機場
内文：樞紐機場
機場可以有兩個用途：首先，機場本身已經係將好多想搭飛機嘅乘客聚埋一齊，所有會有其他運輸模式去做接送（例如香港嘅機場快綫）。仲有，好多航空公司都鍾意用樞紐系統嚟運作，所以會產生好多樞紐機場嚟畀冇直接航班嘅乘客做轉機嘅地方。
因為航空業嘅規模好大，所以一般大型嘅航空公司都會有地區性嘅樞紐，嚟處理相對短程嘅航班。如果兩個機場之間嘅人流夠多嘅話，就更加可以完全唔經樞紐機場，成立直接嘅航班。

物流
喺物流嚟講，一般主要有三種樞紐：海/路、海/火車、同埋路/火車，不過亦都會係海/路/火車。自從有咗貨櫃之後，物流就流暢咗好多，令運送嘅過程慳好多時間，亦所以出現咗更加多嘅樞紐。
頂真

頂真，又叫連珠、蟬聯，係種修辭手法，即係指將上一句句尾嘅字詞或短語作為下句子句嘅開頭。頂真嘅句子一句句首尾相連，好容易察覺。
頂真可以令詞句遞接緊湊，表達生動暢達。

例子
公園裡有樹，樹上有松鼠。
財富並非永久嘅朋友，朋友就係永久嘅財富。
呢度周圍有美麗嘅風景，有美麗嘅風景就能帶嚟好心情。
校園裡有一座大操場，操場上有好多學生，學生面上充滿笑容。
「夏蟲也為我沉默，沉默是今晚的康橋。」徐志摩《再別康橋》
「明日復明日，明日何其多 。」錢福《明日歌》
公園裏有長椅，長椅上有老人家乘涼。
韓愈《師說》：
「古之學者必有師。師者，所以傳道、受業、解惑也。」
「人非生而知之者，孰能無惑？惑而不從師，其為惑也，終不解矣。」
《木蘭辭》多次用咗頂真嘅手法，例如：
「軍書十二卷，卷卷有爺名。」
「歸來見天子，天子坐明堂。」
「出門看火伴，火伴皆驚忙。」
劉芷君

劉芷君（英文：Aster Lau，2007年8月20號—）係香港女歌手，2022年參與無綫電視搞嘅音樂選秀《聲夢JUNIOR》入圍十強，之後加入女子組合XiX，用組合名義參與另一個音樂選秀《聲夢傳奇2》。

背景
劉芷君9歲就已經係香港藝術體操港隊運動員 ，佢響2021年7月憑住蔡依林歌曲《特務J》嘅跳舞片段引起關注。
集合啦！動物森友會

《集合啦！動物森友會》（日文：あつまれ どうぶつの森，英文：Animal Crossing: New Horizons），中國大陸譯名《動物之森》，係款任天堂Switch平台嘅社會模擬遊戲，喺2020年3月20號推出，係自2012年3DS版《走出户外 動物森友會》後時隔8年先推出嘅全新作品。今作以無人島為主題，玩家今次係參加Nook Inc.嘅移居計劃，主要係建設無人島、釣魚、捉蟲等。遊戲時間同季節同現實世界同步，由於撞正武漢肺炎大爆發，世界各地好多人留喺屋企打發時間，令到呢隻遊戲喺全球相當受歡迎。2021年11月4日，遊戲推出2.0版本更新同DLC〈快樂家樂園〉，負責設計動物嘅屋企。
集合啦！動物森友會嘅封面
截止至2024年6月30日，集合啦！動物森友會賣出4,585萬，成為動物森友會系列銷量最高嘅一作，同時日本地區賣出賣出1,131萬，係日本銷量最高既主機遊戲。
對林鄭月娥嘅負面評價

對林鄭月娥嘅負面評價，係指對香港第5任行政長官林鄭月娥從政一路以嚟嘅負面評價。其實林鄭響從政一開始嘅評價都係幾好，直至反修例運動之後，一下子就彈多過讚。
想要睇關於林鄭月娥嘅正面評價，請睇「林鄭月娥#正面」。

政務司司長
林鄭月娥響2012年至2017年梁振英政府時期出任政務司司長，嗰陣佢嘅評價係好壞參差嘅。

雨遮革命
2014年雨遮革命，學生佔領咗中環。當時身為政務司司長嘅林鄭，代表政府去同學生對話。但佢畀人批評係「自說自話」，加上佢唔肯聽學生意見，堅持自己嘅立場，令到學生唔肯再談判。

參選行政長官
林鄭響2017年1月2號唔撈司長，之後777票當選特首，但係由嗰陣開始佢個評價已經開始冇咁好。777係佢其中一個最出名嘅稱呼。

打壓新聞自由
佢做行政長官期間，喺未有法庭許可之下凍結咗壹傳媒嘅資產，最後令壹傳媒被逼結業，又對香港電台實行自我審查制度。2021年7月，無國界記者公布「新聞自由掠奪者」37人名單，其中林鄭月娥因為打壓香港人嘅民主同言論自由而榜上有名，佢更被形容係習近平嘅『傀儡』。
維他

維他（Vita）係香港嘢飲牌子，由出產維他奶嘅維他奶國際響1979年推出，頭一款飲品係檸檬茶，之後再出各稱茶類、果汁類同埋蒸餾水飲品。
迪安

迪安（英文：Dijon FCO），係法國第戎嘅一間職業足球球會，依家踢緊法國全國聯賽。
蘭斯體育會

蘭斯體育會（英文：Stade de Reims），係法國蘭斯嘅一間職業足球球會，依家踢緊法國甲組足球聯賽‎。
歐塞爾青年會

歐塞爾青年會（英文：AJ Auxerre），係法國歐塞爾嘅一間職業足球球會，依家踢緊法國甲組足球聯賽‎。
甘雨

甘雨係米哈遊研發嘅遊戲《原神》及其衍生作品嘅登場角色，於2021年1月12號更新嘅《原神》1.2版本“白堊與黑龍”中正式上線，係人類同麒麟嘅混血。甘雨係遊戲中管理璃月地區嘅組織“璃月七星”嘅秘書，負責七星嘅文書工作，仲有璃月七星同仙人之間嘅聯係工作。
喺製作組嘅設定中，甘雨係一個擅長射術嘅角色，擁有好高爆發力，普通攻擊有兩階段蓄力效果，第一階段蓄力可以畀攻擊附帶冰元素效果，第二階段蓄力可以造成範圍冰元素攻擊，另外甘雨都擅長製作弓，佢可以使用更少嘅資料製作弓類武器。角色嘅動作係以“出塵輕盈”為方向設計，角色嘅攻擊同散手動作參攷咗苗刀步伐。喺角色上線之前，玩家根據主線劇情中甘雨嘅故事，給與角色“王小美”同“椰羊”嘅別名，喺角色上線冇幾耐，漢語配音員林簌為此以甘雨嘅身份演唱咗首《我不是一隻羊》，以向玩家強調甘雨嘅設定係人類同麒麟嘅混血。
甘雨嘅漢語配音係林簌，角色中文配音嘅試鏡階段，製作組對配音嘅要求係塑造出“仙女”形象，秦紫翼同謝瑩等配音員都有共角色嘅試鏡，林簌當時自認為唔演出“仙女”嘅氣質並冇報名參加。喺試鏡期間呢，有個工作人員邀請林簌參與，最後製作組揀咗林簌係聲演角色。角色嘅日語配音係上田麗奈，上田麗奈認為甘雨嘅特殊身份同悠久嘅壽命會畀佢帶嚟孤獨，而角色本人係平易近人同很好相與，喺聲演之後發現甘雨有啲天然呆，不時一本正經講啲怪嘅話，上田麗奈為咗演繹出“天然”嘅感覺費咗唔少捱眼瞓。
在CCG EXPO 2021上扮演甘雨的Cosplayer
自甘雨正式上線之後，角色嘅玩法、設計同得意嘅故事背景獲得玩家嘅關心，其獨特嘅奇幻設計都吸引唔少角色演者同模特去扮演甘雨。玩家HYthinger統計日本插畫網站pixiv嘅《原神》各個角色嘅插畫數量，其中以甘雨嘅同人插畫最多。喺角色玩法方面，遊戲媒體遍認為甘雨係《原神》中最佳嘅進攻型角色。此外，甘雨嘅推出畀米哈遊帶嚟不俗嘅經濟收益，根據Sensor Tower統計，App Store同Google Play嘅玩家付費紀錄，甘雨嘅角色卡池喺上線當日，畀米哈遊帶嚟1480萬美金嘅收入。
天瑞（一）邨

天瑞（一）邨係香港嘅一條公共屋邨，喺新界天水圍天瑞路9號，一共有7座樓，1993年入伙。
天瑞（二）邨

天瑞（二）邨係香港嘅一條公共屋邨，喺新界天水圍天瑞路9號，一共有5座樓，1993年入伙。
亞弗列·希治閣

亞弗列·希治閣，簡稱希治閣爵士或KBE（英文：Sir Alfred Hitchcock，1899年8月13號—1980年4月29號）原籍英國，係一個世界聞名嘅電影導演，唔單止有好多膾炙人口嘅名片傳世，對電影工業都有好深刻嘅的影響。佢拍恐怖懸疑片特別叻，不嬲有「緊張大師」（或者「懸念大師」）之稱。
亞弗列·希治閣喺英國拍咗好多默片同埋有聲片，之後佢去咗美國荷里活發展，重喺1956年入咗美國籍，但係重保留住本身嘅英國國籍。
喺長達60年嘅藝術生涯入便，希治閣一共拍咗超過50部電影。

傳記
亞弗列·希治閣1899年8月13號喺英國倫敦一個天主教屋企出世，係屋企第二個囝。
因為佢對電影嘅貢獻，1980年新年佢畀英女皇伊利沙伯二世頒授KBE勳銜，做咗爵士。雖然佢喺1956年攞到美國國籍，但係重有資格用爵士嘅稱號，因為佢保留咗佢嘅英國國籍。點知希治閣喺受封四個月之後嘅4月29號喺美國洛杉磯屋企因為腎功能衰竭過咗身，嚟唔切參加正式嘅封爵儀式。佢享年80歲，臨去嗰時佢老婆同個囡都陪住喺佢身邊。

獎項同榮譽
睇埋：阿佛烈·希區考克獲獎及提名列表
希區考克喺荷里活星光大道嘅其中一粒星
希區考克喺1960年2月8號俾人請入荷里活星光大道，佢獲得兩粒星：一粒係電視方面嘅，第二粒就係電影方面嘅。喺1978年，約翰·羅素·泰勒形容佢係「世界上最廣為人知嘅人」同埋「一個普通嘅英國中產階級人，只不過佢正好係個藝術天才」。 2002年，《電影製作人》雜誌將佢評為有史以來最具影響力嘅導演。 而喺2007年，《每日電訊報》嘅評論家投票將佢評為英國最偉大嘅導演。
報紙嘅電影評論家大衛·格里頓寫道：「希區考克無疑係呢啲島嶼出產嘅最偉大電影人，佢塑造現代電影嘅影響力遠超任何其他導演，冇佢嘅話，現代電影會完全唔同。佢嘅天賦係講故仔，殘忍咁保留關鍵資訊（無論係對佢嘅角色定係對觀眾），同埋以無人能及嘅方式挑動觀眾嘅情緒。」
喺1992年，《視與聽》嘅評論家投票將希區考克排喺「史上十大導演」第四位。 喺2002年，喺《視與聽》嘅「史上最偉大導演」排名中，希區考克喺評論家榜單中排第二， 喺導演榜單中排第五。 希區考克喺日本電影雜誌《キネマ旬報》舉辦嘅投票中被選為「20世紀最偉大導演」。1996年，《娛樂周刊》將希區考克排喺「50大導演」榜首。
喺2005年，希區考克喺《帝國》雜誌嘅「史上40大最偉大導演」榜單中排第二。 2007年，《全電影》雜誌將希區考克排喺「史上100大最偉大電影導演」榜首。
一塊英國文物保護委員會嘅藍色牌匾標示咗希區考克曾經住過嘅地方：倫敦肯辛頓區Cromwell Road 153號。
佢贏得過兩個金球獎、八個月桂冠獎，同埋五個終身成就獎，包括1971年首次頒發嘅英國電影電視藝術學院院士獎， 同埋1979年嘅美國電影學院終身成就獎。 佢五次獲提名奧斯卡最佳導演獎。《蝴蝶夢》獲提名十一項奧斯卡，最後贏得1940年嘅奧斯卡最佳影片；另一部希區考克嘅電影《外國記者》同年都獲得提名。 到2021年為止，佢有九部電影俾美國國家電影登記簿選中保存：《蝴蝶夢》（1940年；2018年入選）、《黑影疑雲》（1943年；1991年入選）、《名錶情緣》（1946年；2006年入選）、《火車怪客》（1951年；2021年入選）、《後窗》（1954年；1997年入選）、《迷魂記》（1958年；1989年入選）、《西北西》（1959年；1995年入選）、《觸目驚心》（1960年；1992年入選）同埋《鳥》（1963年；2016年入選）。
2001年，華咸森林倫敦自治市委託製作咗一系列17幅描述希區考克生平同作品嘅馬賽克，呢啲作品而家放喺倫敦地鐵嘅雷頓斯通站。 2012年，希區考克俾藝術家彼得·布萊克爵士（披頭四嘅《佐治的寂寞芳心俱樂部樂隊》專輯封面嘅設計者）揀選，同其他英國文化名人一齊出現喺一個新版嘅封面上。同年，佢仲喺BBC第四台一個叫《新伊莉莎白時代》嘅系列節目中出現，被形容為「喺伊莉莎白二世統治期間，佢嘅行為對呢啲島嶼上嘅生活產生咗重大影響，並且塑造咗呢個時代嘅特徵」。
2013年6月，九部修復嘅希區考克早期無聲電影，包括《享樂花園》（1925年），喺布魯克林音樂學院嘅哈維劇院放映；呢個叫做「希區考克九部曲」嘅巡迴展覽係由英國電影協會策劃嘅。

檔案
阿佛烈·希區考克收藏館喺加州荷里活嘅電影藝術與科學學院電影檔案館。佢啲收藏包括佢嘅家庭錄像、喺《勒索》（1929年）同《瘋狂》（1972年）拍攝現場拍攝嘅16毫米電影，仲有最早期嘅希區考克彩色影像。電影藝術與科學學院電影檔案館保存咗好多佢嘅家庭錄像。 1984年，帕特·希區考克將佢老豆嘅文件捐贈俾學院嘅瑪格麗特·赫里克圖書館。 喺德克薩斯州奧斯汀嘅哈里·蘭塞姆人文研究中心收藏嘅大衛·O·塞爾茨尼克同埋歐尼斯特·利曼檔案，包含咗好多有關希區考克製作《女魔頭》、《蝴蝶夢》、《疑惑》、《西北西》同《家庭密謀》嘅資料。
香港殯儀

香港殯儀嘅習俗同宗教儀式種類繁多，因為有來自唔同地方嘅宗族習慣、地區文化同宗教信仰。喺香港，喪禮通常會喺殯儀館舉行，或者可以喺長生店或教堂或自己住開嘅村口空地舉行，亦有部份人士直接喺醫院或殮房出殯，香港嘅各大醫院都設有特別房間用來進行遺體告別儀式。而喪禮價格會因宗教習俗（道教、佛教、天主教、基督教甚至維新）、喪禮儀式、棺木用料、禮堂場地大小等有異。

道教
儀式包括破地獄、擔幡買水等，亦會燒一啲紙紮用品，以求「陰安陽樂」。

佛教
儀式包括上貢、誦經，目的係超渡先人，盡快輪迴。

天主教
守夜彌撒、亡者誦禱、殯葬彌撒、辭靈禮、葬禮。

基督教
儀式包括牧師講道、唱詩歌、祈禱等，目的係為咗紀念先人，祝福先人到咗天國，享有永生。

維新
屬於無神論，純粹紀念先人，亦冇特別儀式同限制。

親友行禮
當親友到達靈堂之後，需要向先人遺照同家屬行禮，堂倌會講：「有客到，來賓請上前」，之後來賓行到先人遺照前面，堂倌再講：「一鞠躬，再鞠躬，三鞠躬，家屬謝禮」。而基督教儀式，堂倌會叫做司儀，用默禱禮代替三鞠躬禮，司儀會講：「請低頭默禱」，之後司儀再講：「靜默禮成，家屬謝禮」。其他宗教儀式喪禮，親友可以因為宗教信仰原因，用默禱禮代替三鞠躬禮，亦可以要求唔裝香。
克萊蒙特

克萊蒙特（英文：Clermont Foot），係法國克萊蒙費朗嘅一間職業足球球會，依家踢緊法國乙組足球聯賽‎。
復必泰

復必泰（Comirnaty），通稱輝瑞－BioNTech 疫苗（國際非專利藥品名：tozinameran，代號：BNT162b2，簡稱：輝瑞BNT疫苗、輝瑞疫苗、BNT疫苗），係德國 BioNTech 為咗針對武漢肺炎病毒所研發嘅mRNA疫苗，並且由美國輝瑞藥廠開發。
輝瑞喺2020年11月9號話呢隻疫苗喺第三階段嘅測試數據入面顯示，人類注射咗呢隻藥之後所產生嘅保護效用率大概係百份之九十，比美國食品及藥物監督管理局所要求嘅百份之五十仲要高。
輝瑞計劃喺2020年11月嘅第三個禮拜向美國食品及藥物監督管理局申請緊急使用授權，預計喺2020年將會生產5000萬劑疫苗，並且預計喺2021年生產大概13億劑疫苗。
當輝瑞喺2020年11月9號宣布成功應用呢隻疫苗嘅時候，由於呢隻疫苗被視為率先能夠改變武漢肺炎疫情走向嘅藥物，而得以令經濟活動重啟，一度令到道瓊斯工業平均指數喺當日急升1600點。
萊切足球會

萊切足球會（英文：US Lecce）係意大利萊切一間職業足球球會，依家踢緊意大利甲組足球聯賽。
蘇家樂

蘇家樂（葡萄牙文：Ernesto de Sousa，1986年—），中葡混血兒，係同時活躍香港、澳門兩地影視圈嘅男演員。佢喺澳門長大，同時佢亦都係澳門炫目劇團創團成員同埋創作總監，依家係銀河海潤演藝有限公司旗下藝人。2018年嗰陣憑住電影《蕃茄田》攞到第十三屆台灣金甘蔗影展（中文：金甘蔗影展）最佳男配角。佢曾經喺美國耶魯大學戲劇學院度主修表演，同埋先後喺香港演藝學院嘅戲劇學院主修表演同埋澳門大學度主修葡萄牙文專業學士，而且重試過做澳門政府嘅中葡翻譯員。
阮德鏘

阮德鏘（英文：Johnson Yuen，1979年7月5號—）係香港電台廣播節目主持人。佢亞爸亞媽分別係粵劇演員阮兆輝同尹飛燕。佢老婆係演員林司敏。

演出
呢個表唔完整，歡迎加料。
王雍泰

王雍泰（英文：Nicky Wong，1992年7月12號—），係香港男演員，毛記電視前「偽員」，嗰時藝名叫龍志權，藝名嚟自韓國藝人權志龍。2018年佢參加ViuTV搞嘅《Good Night Show 全民造星》，最後攞到第6名。
10月18號

10月18號係公曆年嘅第291日（閏年第292日），離年尾重有74日。
<< - 10月 - >>



大件事
1851年：美國作家赫爾曼梅爾維爾作嘅小說《無比敵》以縮節本形式首次出版。第一版個書名叫《鯨魚》。
1922年：英國廣播有限公司（英文：British Broadcasting Company）（英國廣播公司前身）成立，起埋一啲覆蓋全國嘅無線電發射站，向全英國提供廣播服務。
1954年[未記出處或冇根據]：由德州儀器造、第一部商業化生產、輕便形嘅半導體收音機Regency TR-1喺美國印地安納州印第安納波利斯賣。
1980年：澳門解款車劫案。
1983年：漢莎航空683號班機失事。
1992年：香港中環永安街一座吉咗嘅三層高戰前舊樓成座冧晒，冇人活埋。
1994年：廣州共青團正式舉辦全廣州第一個成人宣誓日。
2017年：中國共產黨第十九次全國代表大會喺北京開幕，大會將習近平新時代中國特色社會主義思想寫入黨章。
2018年：中華民國政黨國會政黨聯盟喺臺北市成立，悟覺妙天當選頭一任黨主席。
2019年：中共前總書記趙紫陽嘅骨灰正式落葬到北京昌平區民間公墓天壽園，同夫人梁伯琪合葬。
2019年：第7屆世界軍人運動會（中文：2019年世界军人运动会）喺中華人民共和國武漢開幕，賽期至10月27號。
2019年：智利首都聖地亞哥因爲聖地亞哥地鐵（西班牙文：Metro de Santiago）加價觸發嘅示威升級同轉趨暴力。示威者破壞全市164個地下鐵站，成個地鐵網絡被逼關閉，蒙面示威者又用棍同石頭攻擊防暴警員，又放火燒咗16架巴士、電力公司總部大樓同銀行分行。
聖多美及普林西比

聖多美和普林西比（葡文：São Tomé e Príncipe）官名聖多美和普林西比民主共和國（葡文：República Democrática de São Tomé e Príncipe），係非洲及大西洋一個島國，喺畿內亞灣，加蓬西北面對出兩百幾千米。首都喺聖多美，國由聖多美島、普林西比島兩大島組成，另附有島仔幾個，兩大島相隔約一百四十千米。聖多美在南，普林西比島在北，聖多美稍南就係赤道。全國面積964平方千米，人口16萬，非洲嚟講，佢國土第二細。1975年脫離葡萄牙殖民管治獨立。
國分二省七區，一島一省，六區喺聖多美，一區喺普林西比。普林西比自1995年起自治。
早年當地人種蔗。蔗業沒落，改爲奴隸貿易中轉站。後尾又轉爲種咖啡豆同可可豆。家下以可可豆乃係當地主要作業。
吉卜賽人

廣府話講嘅吉卜賽人，中文正式叫做羅姆人（講國語或者普通話嗰陣時重會嗌「吉普賽人」），係個起源自印度北部嘅民族，週圍流浪，而家已經散居到世界各地，主要係歐洲。渠哋多數講羅姆話傍埋住嗰個國主要嗰種話。
喺歐洲，吉卜賽人數約莫係一千兩百萬，係嗰處最大嘅少數族裔群體，偏偏又似乎係俾人歧視得最犀利嘅一族。
維多利亞女皇

維多利亞女皇（英文：Queen Victoria，1819年5月24號—1901年1月22號）係在位時間第二長嘅英國君主，亦係世界史上在位時間第二長嘅女性君主，亦係英國漢諾威王朝末代君主。
佢18歲從伯父英王威廉四世繼位。統治嗰陣（1837－1901年）叫維多利亞時代，係英國最繁榮時期。當中由1876年開始，佢成為印度女皇，英國歷史上唯一有女皇（Empress）頭銜嘅女性君主。死後由大仔愛德華七世繼位。
基督城恐怖襲擊

紐西蘭清真寺亂槍射人事件（英文：Christchurch mosque shootings）發生喺2019年3月15號紐西蘭UTC+13晏晝1點40分，一個槍手入咗紐西蘭基督城嘅光明清真寺同林伍德伊斯蘭中心，造成咗51人死。紐西蘭總理阿德恩定義呢單嘢做恐怖襲擊。其中一個兇手係喺澳洲出世嘅28歲男人Brenton Harrison Tarrant，佢喺2020年8月27號被判終身監禁，冇得假釋，係紐西蘭史上第一個被判冇得假釋嘅罪犯。
等着你回來

《等着你回來》係首經典國語歌，喺1940年代創作，由陳瑞楨作曲，嚴折西填詞，上海歌手白光主唱，之後曾經畀唔少歌手翻唱，包括羅文、蔡琴、周蕙。呢種歌聽落陰森恐怖，所以被人攞嚟做恐怖片嘅配樂。
廣東話粗口

有時都會倒返轉，借廣東話嚟意譯成外語粗口諧音。例如：
「福建大學」：直譯做英文「Fook Kin U」，「Fucking you」。
「灣景街」嘅 灣景：直譯做英文 「Wan King」（wanking），意思即係 打飛機 噉解

次文化
當年香港有本綜合式漫畫，叫做【玉郎漫畫】，每一期中間都會加插一頁專欄叫做【太公報】，由漫畫家甘小文所主編，用報紙嘅形式嚟登。專欄同讀者上另類嘅自然教育同埋體育堂：
自然教育
蔬果類：柑、蕉、桔、梨、碌柚（「今朝拮你籮柚」嘅諧音）
果類：士多啤梨、蘋果、橙（「屌你老母冚家剷」嘅諧音）
動物類：
雁、鷲、鵰、狸、獅、狒、龍（「晏晝屌你屎忽窿」嘅諧音）
鵰、狗、豹、狸（「屌㞗爆你」嘅諧音）
水産類:
鱘、鰻、鯇、鯉、豚、鯆
化學類:
金、錳、碘、鋰、鈹、鈷
體育科
跳遠：跳七里、跳九里、跳廿碼（「屌杘你」、「屌㞗你」、「屌那媽」嘅諧音）
舞蹈：跳老舞（「屌老母」嘅諧音）

打油詩
以下一首諧音打油詩曾經輯錄喺黃霑嘅《不文集》，周星馳主演電影《唐伯虎點秋香》嘅一幕比試戲，《古惑仔》系列嘅《戰無不勝》。
冚家剷泥齊種樹
汝家池塘多鮫魚
魚肥果熟嫲撚飯
你老母兮親下廚
兮：「屄」諧音

實例
廣東人有時會用一連串粗口對鬧。出名嘅例有巴士阿叔同廣州巴士阿叔。
公衆人物喺公開講粗口唔多，但都有啲踩鋼線嘅例：
唐英年喺立法會上講「吊吊揈」（diu3*4 diu3*2 fing6）
曾蔭權喺立法會答問大會上面爆咗句「狗/久/鬥噏辯論」。（事後官方紀錄做「鬥噏」，但好多人都聽到前者）
黃毓民喺立法會上用國語講「真不該」（國語「不該」同粵語「仆街」發音相似）
2013年11月11日，鍾樹根喺立法會資訊科技及廣播事務委員會審批緊香港電台起新廣播大樓工程嘅時候叫王維基「收皮」。（原文：「原來淨係Infrastructure（基礎設施）都要幾十億，王維基得十幾億，『收皮啦』！」）
2017年1月6日，陳健波處理議員朱凱廸提交嘅臨時動議時，講：「朱凱廸，你提（鳩）咗廿幾個議案」，引來全場議員拍枱大笑。
2017年5月2日，陳健波對梁國雄講：「（屌）你再講嘢，我要停止你發言」。
2022年2月4日，林鄭月娥喺嗰日疫情記者發布會講：「除咗供應… er唔係（屌），除咗提供緊急，即係Emergency…」
墨筆

筆，書寫架生，染墨水染其他色水喺啲表面上，寫又得，畫又得。表面大多數講紙。用來揸手部份叫筆桿，又或筆身，大多數長而幼，染墨嗰端叫筆嘴，視乎筆種各有唔同。
筆古時寫聿，說文話「筆，從竹從聿。」又話「聿、所以書也。楚謂之聿、吳謂之不律、燕謂之弗。」甲骨文就有聿字，上手揸桿，桿端叉開寫。係咪毛筆好難講，皆因原形可以破散竹頭。現存出土毛筆實物戰國時，當時毛用綫紥喺杆上。秦時毛筆改良，毛套入中空竹桿，有蒙恬造筆講法。之不過，安陽殷墟陶片，有毛筆筆蹟，尤其白陶上祀字，可以推斷商時有毛筆。
英文叫筆做pen，字典講法，長而幼，用墨來畫寫，毛筆、畫筆都合定義，不過一般專稱brush。十三世紀時寫penne，當時解為畫寫工具，羽毛空心硬梗，底尖醮墨寫，出自古法文pene，拉丁文penna，都講羽毛，英文古時講筆，即羽毛筆。鉛筆木顏色蠟筆粉筆粉彩等唔用墨，就唔睇成pen。不過無絕對，有時唔用墨都叫pen。
西歐舊石器時代，洞穴壁畫，就有用好似種方法上色，當中有類似毛筆筆觸，雖則並唔知實際工具。
好早有蘆葦筆，同羽毛筆原理相似。近世又有墨水筆，依家好少用。
現今多數筆都自動上墨。至常用原子筆，筆頭有珠轆住上墨。一九四〇年發明箱頭筆，主要用來標記，自此就有唔同水筆，螢光筆、喱哩筆都由佢衍生。日本又有科學毛筆，亦會自動上墨。
維基同享有多媒體嘅嘢：墨筆
冠心病

冠心病（英文：coronary artery disease, CAD）係指心臟嘅冠狀動脈出咗問題引起嘅病，通常係因為冠狀動脈畀嘢塞住咗搞到血流動得唔順暢。冠心病嘅成因唔定，大概包括：高血壓、食煙、糖尿病、少運動、肥、高膽固醇、營養不良同埋酗酒等。冠心病嘅症狀有心口痛、透唔到氣等等，併發症有心衰竭、心律不整等等，有機會引發心肌梗塞，係一種嚴重嘅病，會死人。